न्यूयॉर्क टाइम्स कॉलम मॉडर्न लव से प्रेरित
कुछ तत्वों को काल्पनिक बनाया गया है
मॉडर्न लव (टोक्यो)
अरे, काना! तुम हमारे लिए चॉकलेट लाई?
-तुमने मेरी वाली ख़ुद बनाई, है न? -तुम दोनों को नहीं दूँगी।
-क्यों नहीं? -एक भी नहीं?
नाम के लिए भी चॉकलेट नहीं दोगी?
-नहीं! -चलो भी! बस एक!
-तुम्हारे पास देने के लिए और कोई नहीं है! -सब दे डाली!
-क्या? किसे? -हमें बताओ।
-वापस स्वागत है। -शुभकामनाएँ।
बाद में मिलते हैं। वैसे, "वैलेंटाइन डे" टाइप करो, तो दिलों की बारिश होती है।
कितना प्यारा है!
आज के बारे में, मैं समझ गई। अभी जब तुमने इसका ज़िक्र किया,
तो मुझे याद आया कि आज वैलेंटाइन डे है। मैं तो भूल ही गई थी!
मैं भूल गई ही!
वैलेंटाइन डे।
मेरे लिए दिलों की बारिश नहीं हो रही है। क्यों?
क्या वैलेंटाइन डे ने भी मेरे बारे में उम्मीद छोड़ दी है?
क्या 63 साल की उम्र बहुत ज़्यादा होती है?
लो। वह चीज़ जिसने तुम्हें इस बात पर रुलाया कि वैलेंटाइन ने तुम्हें छोड़ दिया है।
मज़ाक कर रही थी। मुझे तभी समझ में आ गया था कि वह मेरे फ़ोन के मॉडल की वजह से था।
नहीं, तुम मज़ाक नहीं कर रही थी। तुम पूरी तरह से हैरान रह गई थी।
तुम बार-बार कहती रहती हो कि प्यार को लेकर उम्मीद छोड़ चुकी हो,
पर अंदर ही अंदर तुम्हें रोमांस चाहिए।
तलाक हुए तीन साल हो गए हैं, इसका तुक भी बनता है।
मुझे रोमांस में दिलचस्पी नहीं है। ज़रा भी नहीं।
तभी मैंने तुमसे वह ऐप खोलने को कहा था, जो मैंने पहले भेजा था।
चलो, उसे खोलो।
-मैं तुमसे "न" कह चुकी हूँ। -अब चलो भी।
-खोलो। जल्दी करो। -ठीक है। खोलती हूँ।
-यह वाला? -हाँ। वही।
उसे दबाओ। वह रहा।
और?
अच्छा, तो यहाँ पर तुम्हें अपने बारे में बताना होगा।
और,
ये वे खूबियाँ हैं, जो तुम एक साथी में ढूँढ़ रही हो।
फिर जिन्हें तुम पसंद करती हो, उनके प्रोफ़ाइल पर निशान लगाओ।
अगर वह भी तुम्हारे प्रोफ़ाइल पर निशान लगाता है, तो तुम्हारा मेल हो जाएगा।
उसके बाद, यह तुम पर निर्भर करेगा कि तुम उनसे बात करती हो या नहीं।
क्या ख़्याल है?
मुझे पक्का नहीं पता।
मैं तो उनसे पहले बात छेड़ती हूँ।
फिर, कुछ समय तक मैसेज करने के बाद,
अगर वे मिलने लायक लगते हैं,
तो हम चाय पर मिलते हैं।
रुको। तुम वाकई इसका इस्तेमाल कर रही हो?
तुमने कहा था फालतू चीज़ें हटाने लगी हो?
क्या? हाँ।
साठ साल के होने के बाद हम सबको फालतू चीज़ें हटाने का मन करता है।
चीज़ें भले ही हटा दो, पर यादें रह जाती हैं।
लेकिन धीरे-धीरे यादें भी धुँधली हो जाती हैं।
न चीज़ें रह जाती हैं। न यादें रह जाती हैं।
फिर भी हमारी ज़िंदगी का अंत अभी बहुत दूर है।
-है न? -हाँ।
जापानी महिलाएँ औसतन कितना जीती हैं?
अट्ठासी साल, है न?
लगभग इतनी ही।
जिसका मतलब है कि हमें अपने चयापचय को दुरुस्त रखना होगा।
सही कहा न?
नई मुलाकातें।
नए रोमांच। नई यादें।
मुरझाने के लिए अभी हम बहुत छोटे हैं।
ख़ैर...
तो,
नहीं, शुक्रिया।
कैसे मेरी आज तक की सबसे बुरी डेट सबसे सुहानी डेट बनी
हैलो?
वाह! हाराजुकू स्टेशन बिल्कुल बदल गया है!
अच्छा?
बहरहाल, जैसा हमने तय किया था, क्या मुझे तुम्हें फ़ोन करना होगा?
हाँ।
तुम घबराई हुई लग रही हो। घबराहट हो रही है?
बिल्कुल हो रही है!
वह इसलिए क्योंकि तुमने मुझे धोखा दिया।
हाँ, मुझे पता है।
सब मेरी ग़लती है। पर नात्सुको, यह फ़ैसला भी तुम्हारा ही था।
हाँ, मैडम। मैं जानती हूँ।
साथ ही, यह याद रखना कि भले ही गर्मी हो, पहली बार में बीयर मत मँगाना।
अच्छा? अगर वह बीयर मँगवाए तो?
पहली डेट पर दिन के समय बीयर मँगवाने वाले मर्द पर मुझे ऐतबार नहीं होगा।
नात्सुको, तुम थोड़ी ज़िद्दी हो जाती हो,
तो ख़ुद पर लगाम लगाना।
हाँ। मैं बस पहुँचने वाली हूँ, तो मुझे बाद में फ़ोन करना मत भूलना।
वह मुझ पर छोड़ दो। अब जाओ। शुभकामनाएँ!
आपको लगता है कि नात्सुको ठीक रहेंगी?
मुझे उम्मीद तो है।
नात्सुको, 63 साल ललित कला, टोक्यो की निवासी
स्वागत है।
-आप मिस कुराता होंगी। -हाँ।
आपसे मिलकर ख़ुशी हुई। मैं हयामी हूँ।
मुझे भी आपसे मिलकर ख़ुशी हुई।
देर से आने चाहूँगी।
कोई बात नहीं। मैं कुछ ज़्यादा ही जल्दी आ गया था।
-प्लीज़ बैठिए। -शुक्रिया।
हैलो। आपका स्वागत है।
-एक कोल्ड कॉफ़ी ले आइए। -कोल्ड कॉफ़ी। ज़रूर।
एक बार फिर, आपसे मिलकर मुझे बेहद ख़ुशी हुई।
मुझे भी बहुत ख़ुशी हुई।
तो, एक संग्रहालय की क्यूरेटर के तौर पर आप अपने काम में काफ़ी व्यस्त रहती होंगी?
कह सकते हैं, कुछ हद तक।
अच्छा।
आप इंटीरियर डिज़ाइन का काम करते हैं, है न?
ख़ैर, आज कल मैं आधा रिटायर हो चुका हूँ।
क्या आप आज भी काम कर रही थीं?
ओह, यह? वैसी बात नहीं है।
मैंने लाइब्रेरी से कुछ सामान उधार लिया था, जिनकी फ़ौरन ज़रूरत थी।
माफ़ कीजिए। इंतज़ार के लिए माफ़ी चाहूँगा। यह रही आपकी कोल्ड कॉफ़ी।
बहुत-बहुत शुक्रिया।
आशा है आपको अच्छी लगे।
आज काफ़ी गर्मी है।
बिल्कुल सही कहा।
-वाह! तुम आज भी दौड़ी थी? -हाँ।
-आपका शरबत। -शुक्रिया।
ख़ैर, आज मैं बस घर के आसपास थोड़ा बहुत दौड़ी थी।
फिर भी कमाल की बात है। आमतौर पर कहाँ दौड़ने जाती हो?
इम्पीरियल पैलेस के पास।
ओह, तुम वैसे तरह की धावक हो!
जब मैंने तुम्हारी प्रोफ़ाइल पढ़ी, तो लग गया था कि हम एक जैसे हैं।
तुम इम्पीरियल पैलेस वाली हो?
दफ़्तर के पास है, सुबह वहीं दौड़ती हूँ।
ख़ैर, मुझे धूल से एतराज़ नहीं है, तो मैं कहीं भी दौड़ लेता हूँ।
धूल, डामर, जो भी हो। बेशक, मैं अपने जूते बदलता रहता हूँ।
कौन से जूते पहनती हो?
दौड़ने वाले आम जूते। जो दुकानदार ने सुझाए थे।
वे वाले। इन दुकानदारों को पता नहीं होता कि वे क्या कह रहे हैं,
और पैरों में चोट लग सकती है। तुम ठीक तो हो?
हाँ। अभी तक तो ठीक हूँ।
बाद में तस्वीर भेजना। मैं तुम्हें कुछ सुझाव दूँगा।
भले ही देखकर न लगे, मैं दो बार टोक्यो मैराथन में दौड़ चुका हूँ।
अरे, वाह! यह तो कमाल की बात है।
कभी साथ दौड़ने चलते हैं।
-एक साथ? -बेशक। मैं तुम्हें सिखाऊँगा।
फ़ोन उठा लीजिए।
-माफ़ कीजिए। दफ़्तर से आया है। -मैं समझता हूँ।
वैसे, क्या तुम लंबी दूरी तक दौड़ सकती हो?
मुझे दौड़कर गुसलखाने जाना होगा।
वह वहाँ पीछे की ओर है।
हाँ!
हैलो?
डेट कैसी चल रही?
अभी बताना मुश्किल है।
वह अजीब तो नहीं है, है न?
मुझे नहीं लगता। अभी तक।
पर पता है, हम औपचारिकता से आगे बढ़ ही नहीं पा रहे हैं।
क्यों?
क्यों? क्योंकि मैंने इस तरह का काम पहले कभी नहीं किया है।
अच्छा।
ठीक है, यह समझ में भी आता है, तुमने अपने कॉलेज के प्यार से जो शादी की थी।
क्या?
रुको, यह सच नहीं है।
याद है?
जब तुम और तुम्हारे पति पहली बार अलग हुए थे।
तब क्या हुआ था?
वह...
रुको, मुझे याद आ गया।
वह?
उफ़, तुमने उसकी याद क्यों दिलाई?
मुझे माफ़ करना।
बहरहाल, बस बातें करो।
ऐसे बातें करो, जैसे तुम्हारे होंठों से प्यार टपक रहा हो।
एक सेकंड रुको। बेतुकी बात कर रही हो।
नज़रिए की बात कर रही हूँ।
तो, मुझे दोबारा फ़ोन करना होगा?
बस एक बार और, ठीक है?
इसके बजाय उन्हें मैसेज क्यों नहीं करतीं?
तो फिर, मैं तुम्हें मैसेज करूँगी।
अब जाओ। जाकर मज़े करो!
ठीक है।
आपको मज़ा आ रहा है, बॉस?
शायद आपको नात्सुको से भी ज़्यादा दिलचस्पी है?
पर सखियों की गपशप बड़ी मज़ेदार होती है!
सखियों की गपशप? यह क्या होता है?
क्या?
आजकल लोग "सखियों की गपशप" नहीं कहते?
-उसके लिए माफ़ी चाहूँगी। -कोई बात नहीं। दफ़्तर में सब ठीक है?
-हाँ। -बढ़िया बात है।
वैसे, तुमने अपने ईमेल में जिस फ़िल्म का ज़िक्र किया था, मैंने वह देखी।
तुम्हें कैसी लगी? मुझे तो पसंद आई थी।
-क्या अभिनेता है! -सोंग कांग-हो!
हाँ! वही वाला। और चित्रकला भी बढ़िया थी।
बेशक बढ़िया थी।
सही बात है। तुम डिज़ाइन के क्षेत्र में काम करते हो, तो यकीनन ग़ौर किया होगा।
नहीं, तुम्हारे मुकाबले मैं कुछ भी नहीं हूँ।
तो, तुम्हारी विशेषज्ञता समकालीन कला में है, है न?
हाँ, पर काम के लिए मैं कुछ भी करूँगी।
आज जो किताबें उधार ली हैं, वे दा विंची पर हैं, हमारी अगली प्रदर्शनी की तैयारी लिए।
अच्छा? वह कैसी किताब है?
-क्या तुम देखना चाहोगे? -बेशक।
थोड़ी भारी है।
-यह लो। -भारी तो है!
अच्छा?
ख़ैर, मैं खाना तो पकाता हूँ, पर कुछ ख़ास नहीं।
आजकल मसालेदार सालन बनाने का शौक चढ़ा है। उसके बारे में सुना है?
वह काफ़ी समय से चलन में है।
बहरहाल, मैंने दस तरह के अलग-अलग मसाले ख़रीद लिए।
मुझे ग़लती करके सीखते हुए खाना पकाने में मज़ा आता है।
वह पकाने से ज़्यादा प्रयोग होता है।
लेकिन मेरे दोस्तों को बहुत पसंद है।
मसालेदार सालन पसंद है?
आमतौर पर उसके लिए रेस्तराँ जाती हूँ।
सांचा में ग्रे जाने की सलाह दूँगा। मेरी राय में वह टोक्यो में सबसे अच्छा है।
उसका मालिक मेरा दोस्त है।
एक बीयर लाना, प्लीज़!
-क्या? -अभी लाया!
आगे बोलो। सांचा में क्या था?
सांचा? क्या?
माफ़ करना। मैं शराब नहीं पी सकता।
पता है। तुम्हारी प्रोफ़ाइल में था। अकेले ही पी लूँगी। बुरा मत मानना।
अच्छा... तो मैं क्या कह रहा था?
सालन के बारे में, है न? अब मुझे याद आया।
मेरे लिए, सिर्फ सालन बनाना नहीं, पर कुछ भी पकाना एक प्रयोग होता है।
मैं किसी नुस्खे के हिसाब से नहीं पकाता।
मेरे लिए, खाना पकाने का अपना ख़ास तरीका होना चाहिए।
मेरे मूड के हिसाब से स्वाद होते है।
खाना बनाती हो, मिस इशी?
हाँ, बना लेती हूँ।
बहुत ख़ूब। उस तरह की लगती नहीं हो।
हम पीने के लिए कुछ और मँगवाएँ?
वह बढ़िया रहेगा।
-माफ़ कीजिए। यह रही आपकी बीयर। -शुक्रिया।
बिल्कुल नहीं। पता है, मैं भी बीयर लूँगी।
बहुत ख़ूब।
ज़रा सुनिए।
वह लाजवाब है। मैं ह्वांग जुंग-मिन की फ़िल्में देखने की सलाह दूँगी।
कोई भी किरदार निभा सकता है, एक छबीले से एक बेरहम गैंगस्टर के किरदार तक।
प्लीज़ एक सेकंड रुको।
माफ़ करना। मैं भावनाओं में बह गई।
नहीं। वह बात नहीं है। मैं इसे लिख लेना चाहता हूँ।
ज़रा रुको। एक मिनट, प्लीज़।
-ह्वांग जुंग-मियोन। -नहीं, ह्वांग जुंग-मिन।
माफ़ करना। जुंग-मिन।
हाँ।
और उस फ़िल्म का क्या नाम था?
न्यू वर्ल्ड। वह ज़रूर देखनी चाहिए।
जुर्म से जुड़ी फ़िल्म है। तुम्हें पसंद आती हैं?
हाँ। मैंने हॉन्ग कॉन्ग की जुर्म से जुड़ी बहुत फ़िल्में देखी हैं।
बहुत ख़ूब। फिर तो आशूरा भी देखना।
ओड टू माइ फ़ादर करी भी सिफ़ारिश करूँगी।
-मैं उसे मानव नाटक ज़्यादा कहूँगी। -ठीक है।
ज़रूर...
फ़ुट्सल का अपना आकर्षण तो है। और मैं तुम्हारा अपमान नहीं करना चाहता।
पर अंत में, मेरे हिसाब से फुटबॉल ही सबसे बढ़िया खेल है।
वह गेम खेलने और टीमवर्क की बात होती है...
पता है, हर बात पर "मैं," "मेरा," "मेरे लिए" और "मेरी राय में" कहना बंद करो।
कोई पसंद नहीं करेगा।
क्या?
यह मान लो कि हमारी नहीं जमी।
तुम्हें शुभकामनाएँ!
-माफ़ करना। जल्दी जवाब देती हूँ। -आराम से।
यह आ गया।
वाह!
बीयर।
-वाह! -वाह।
-ख़ैर... -हाँ?
तुम्हारे पास इसके बाद समय होगा?
हाँ। मेरी कोई ख़ास योजना नहीं है।
ख़ैर, अगर तुम चाहो, तो मुझे एक बढ़िया स्पेनिश रेस्तराँ पता है।
क्यों न हम वहाँ डिनर पर चलें?
ज़रूर।
बहुत ख़ूब।
लेकिन अभी बहुत जल्दी है।
क्यों न हम यहाँ आसपास टहलने चलें?
यह बढ़िया रहेगा।
अरसों से हाराजुकू नहीं आई हूँ। मुझे यह पसंद आएगा।
मुझे भी। मैं यहाँ बीस साल से नहीं आया हूँ।
-मैं यह बैग ले लेता हूँ। -नहीं। मैं उठा लूँगी।
यह भारी लग रहा है।
मुझे इसकी आदत है।
तो फिर बारी-बारी करके उठाते हैं।
पहले तुम इसे ले चलो।
ठीक है।
पुन: प्रयोग कपास परियोजना
-नहीं, उस तरफ़ से नहीं जाना है। -नहीं, वह इसी तरफ़ है।
नहीं, मेरे ख़्याल से पेनी लेन थोड़ा और आगे थी।
नहीं, मुझे यकीन है कि वह इसी तरफ़ है।
ज़ोर देती हो, तो तुम्हारे रास्ते से चलते हैं।
चलो।
कितनी अजीब बात है! मुझे यकीन था कि वह यहीं है।
वह कैसे ग़ायब हो सकती है?
नहीं, मुझे यकीन है कि वह दूसरी वाली गली थी।
प्लीज़ मेरे पीछे आओ।
ठीक है।
देखा! वह यहीं पर है!
अरे, तुमने सही कहा था!
लेकिन मुझे याद नहीं है कि यह इतना अंदर आकर थी।
आगे से भी बिल्कुल अलग लग रही है।
सही कहा।
फिर तो यही होगी।
ख़ैर, चीज़ें बदल जाती हैं।
पेनी लेन
मैं यहाँ पिछली बार 50 साल पहले आया था।
मुझे यहाँ आए हुए चालीस साल से ऊपर हो गए।
पर, वाह, यह अब भी मौजूद है।
हाँ। मुझे यह देखकर काफ़ी ख़ुशी हुई।
मुझे भी।
तो...
क्या यह गली ऐसी दिखती थी?
यादें बड़ी चंचल होती हैं, है न?
इसका मतलब है कि शहर ज़िंदा और सलामत है।
मेरे ख़्याल से यह अच्छी बात है।
अच्छा।
तो, हम कह सकते हैं कि यह मेरी उम्र की वजह से नहीं है।
मैं सहमत हूँ।
अब बैग उठाने की मेरी बारी है।
कोई बात नहीं।
सुनो!
मुझे बस यह लगता है कि लोगों को अपनी चीज़ें उठानी चाहिए,
चाहे वह मर्द हो या फिर औरत।
यह बात सही भी है।
तो क्यों न हम इसे साथ मिलकर उठाएँ?
माफ़ करना?
यह क्या है?
यह पहले नहीं हुआ करता था, है न?
ट्रॉपिकल फ़ीचर
तुम सही कह रही हो।
ज़रा चलकर देखें?
ज़रूर।
मेरे ख़्याल से हम सबसे अलग दिख रहे होंगे।
वह तो है।
ख़ैर, यह कोई नई बात तो नहीं है।
क्या मैं यह देख सकती हूँ?
बेशक।
-हैलो। -स्वागत है।
-बहुत ही लज़ीज़ लग रहे हैं। -ज़रा देखिए।
अंदर आ जाइए।
-माफ़ करना। -हाँ?
-मैं यह लेना चाहूँगा। -यह वाला?
-हाँ। -इसके 800 येन हुए।
शुक्रिया।
-अभी इस्तेमाल करेंगे? -हाँ।
आपका शुक्रिया।
माफ़ करना मेरी किताबों की वजह से यह ख़रीदना पड़ा।
कोई बात नहीं। मुझे थैला चाहिए था, जो रोज़मर्रा की ख़रीदारी के लिए बढ़िया हो।
मुझे ख़ुशी है कि यह मिल गया।
-छुट्टे पैसे। -हाँ, शुक्रिया।
बहुत-बहुत शुक्रिया।
बढ़िया ख़ुशबू आ रही है।
पक्का सालन की होगी।
-यह वही है, है न? -वही है।
स्वागत है।
यह लें?
हाँ, ज़रूर।
आपको क्या चाहिए?
वे दोनों भी शायद वही कर रहे थे, जो हम कर रहे थे।
हाँ। ऐप पर मिलने के बाद पहली बार रूबरू मिल रहे थे।
अफ़सोस कि वह इतनी कोशिश कर रहा था।
तुम्हें लगता है? वह कोशिश कर रहा था?
उसने मेरी 30 साल पहले की अतीत की बुरी यादें ताज़ा कर दीं।
बुरी यादें?
एक बार पहली डेट पर मेरा बहुत ही ख़राब अनुभव रहा था।
दस साल की शादी के बाद, मेरे पति और मैं कुछ समय के लिए अलग हो गए।
उस दौरान मैं किसी से मिलने एक डेट पर गई।
एक अजनबी के साथ, जिससे मैं कभी नहीं मिली थी। बहुत ही बुरा अनुभव था।
ओहो।
वह आदमी बस अपने बारे में बात किए जा रहा था।
जैसे कि वहाँ वाला लड़का। असल में, नहीं। वह उससे भी बदतर था।
जैसे वह ख़ुद को मुझसे बेहतर साबित करने की कोशिश कर रहा था।
ऐसा नहीं होगा। एक मर्द होने के नाते, मुझे यकीन है कि वह उतावला रहा होगा।
इसे जवानी का जोश भी कह सकते हैं।
मैं यह बात कैसे कहूँ...
मुझे नहीं लगता वह तुम्हें नीचा दिखाने की कोशिश कर रहा था।
यह तो और भी बुरी बात है न कि उसने ऐसा अनजाने में किया था?
तो, फिर तुम्हारे और उसके बीच क्या हुआ?
डेट के अंत में, उसने मुझसे दोबारा डेट पर चलने के लिए पूछा।
देखा? वह तुम्हें पसंद करता था, तो चाहता था कि वह तुम्हें पसंद आए।
अगर ऐसी बात है, तो उसने जो किया वह ग़लत था।
असली मसला तो उसके बाद खड़ा हुआ।
उसके पास एक नाटक की टिकटें थीं और उसने मुझे अपने साथ चलने को कहा।
वह उस थिएटर कंपनी का आख़िरी शो था
और मुझे वह नाटक देखने का बहुत मन था।
लेकिन मुझे प्लैटिनम टिकटें नहीं मिल पाईं,
तो मैंने जाने का ख़्याल छोड़ दिया था।
मैं दो दिन तक कशमकश में रही।
और?
मैं उससे दोबारा मिलना सहन नहीं कर सकती थी,
तो मैंने उससे झूठ बोल दिया कि मैं अपने पति के पास वापस चली गई
और उसे ठुकरा दिया।
तो तुमने उससे झूठ बोला था?
हाँ, मैं बहुत ही संगदिल इंसान हूँ।
जब मैंने हमारी बगल वाली लड़की को अपनी डेट को अपने मन की बात कहते सुना,
तो मैं प्रभावित हुई।
दूसरी तरफ़ मैं थी, जिसने पीछा छुड़ाने के लिए झूठ का रास्ता अपनाया।
मज़े की बात तो यह है कि मैं वाकई उसके कुछ समय बाद ही पति के पास वापस चली गई थी।
हालाँकि, उसके बाद हमारा तलाक हो गया।
तो तुम्हें वह फालतू आदमी मिला कहाँ से था?
चिट्ठी से दोस्त बने।
ज़माना कितना बदल गया है।
एक फ़िल्मी पत्रिका में चिट्ठी के दोस्त पर विज्ञापन थे। उस समय बहुत हुआ करते थे।
मैं किसी ऐसे से मिलना चाहती थी, जिसके साथ समानताएँ हों।
द सिनेमा कंपैनियन।
हाँ! यही वाली पत्रिका थी!
क्या? तुम कैसे जानते हो?
-हाँ। -हाँ।
द सिनेमा कंपैनियन। पुरानी यादें ताज़ा हो गईं।
उसकी चिट्ठियाँ लाजवाब हुआ करती थीं।
उसका लेखन सरल था, लेकिन साहित्यिक अभिव्यक्तियों से भरपूर था, जो बेमिसाल थीं।
उसकी लिखावट भी बहुत सुंदर थी।
तो मुझे यकीन था कि वह भी लाजवाब होगा।
लेकिन आमने-सामने, वह ख़ुद को मुझसे बेहतर साबित करने की कोशिश करता रहा।
मैं एकदम हैरान थी।
मैंने सोचा, "क्या तुमने ही वे चिट्ठियाँ लिखी थीं?"
मैंने ही लिखी थीं।
मैं ही वह आदमी हूँ जिसकी तुम बात कर रही हो।
क्या?
तुम्हारी उस भयानक डेट वाला आदमी...
वह मैं हूँ।
चलो भी! बस करो। तुमने तो मुझे डरा ही दिया।
तुम उसके जैसे बिल्कुल नहीं हो।
हम चौराहे के पास बैंक के सामने मिले थे।
द सिनेमा कंपैनियन का नया संस्करण हमारा इशारा था।
मैंने यूमे नो यूमिन्शा नाटक मंडली का नाटक देखने के लिए बुलाया था, है न?
क्या? माफ़ करना... क्या?
ओह।
अब जब मैं याद कर रहा हूँ,
मैंने कुछ ज़्यादा ही बोला था।
क्योंकि तुम एक क्यूरेटर थी, तो मैं शायद घबरा गया था।
मैं नहीं चाहता था कि तुम सोचो कि मैं बेवकूफ़ हूँ।
तुम हसीन थी, तो मैंने सारे पैंतरे आज़माए थे।
नहीं चाहता तुम मुझसे नफ़रत करो।
लेकिन विडंबना देखो, वही हुआ।
मैं... मुझे...
बेहद माफ़ी चाहती हूँ।
शायद तुम अब जाना चाह रही होगी।
नहीं, मेरा माफ़ी माँगने का यह मतलब नहीं था।
तुमसे बदतमीज़ी करने और तुम्हारे बारे में बुरा-भला कहने के लिए माफ़ी चाहती हूँ।
मैं...
"बुरा" और "भयानक" जैसे शब्द इस्तेमाल किए।
लेकिन यह सब सच था।
लेकिन इस तरह की चीज़ें कोई किसी के मुँह पर नहीं कहता।
कोई बात नहीं। तुम नहीं जानती थी।
मैं तुम्हारा आभारी हूँ।
तुम्हारे ठुकराने के बाद, मैं अपने स्वर्गीय पत्नी से मिला था।
मैं भी पति के पास वापस गई थी
और फिर एक बेटी से मेरी गोद भरी।
ख़ैर,
तुमने अपने ईमेल में लिखा था कि तुम एक बार फ़्लेमेंको शो देखना चाहते हो, है न?
हाँ।
ख़ैर, तुमने वह मेरे पूछने पर कहा था।
मैंने इसकी वजह से डेटिंग ऐप इस्तेमाल करना शुरू किया।
वाह। यह तो रोशियो मोलीना है।
तुम्हें इतनी बढ़िया प्लैटिनम टिकटें कहाँ से मिलीं?
मैंने इन्हें ख़रीदने की हर मुमकिन कोशिश की।
मैं एक दोस्त के साथ जाने वाली थी।
लेकिन उसने काम के सिलसिले में एक विदेशी दौरा बुक कर लिया।
तो,
मैं इस उम्मीद के साथ
एक नए दोस्त की तलाश करने लगी कि वह मेरे साथ चल सके।
तुम्हारा मतलब...
वह मैं हूँ? पक्का?
अगर तुम्हें कोई एतराज़ न हो तो।
मुझे ख़ुशी होगी।
ये रेस्तराँ है।
पर असल में,
हम 30 साल भी पहले यहीं आए थे।
सच?
मुझे ख़ुद भी अभी याद आया।
क्या हम कहीं और चलें?
नहीं, चलो यहीं पर खाते हैं।
उस समय मुझे खाने का मज़ा लेने का मौका नहीं मिला था।
मैं माफ़ी चाहती हूँ।
अब वह पुरानी बात हो गई।
चलो इस बार लुत्फ़ उठाते हैं।
चलो।
पहले तुम।
सबसे सुहाना दिन
संवाद अनुवादक श्रुति शुक्ला
रचनात्मक पर्यवेक्षक अशोक बक्षी